Y Ddwy Lili
Blodeuyn aur y banadl 
A garodd lili wen, 
A hithau'r lili wylaidd 
Yn serchog blygai'i phen. 

Pan welais i Riannon, 
Ei charu'n union wnes, 
Rhois oreu 'nghalon iddi, 
A mwynder ganddi ges. 

Cusanodd angau'r lili, 
A llwydodd gwawr ei gwedd 
Ffarwelio wnaeth Rhiannon, 
A phlygu i waelod bedd. 

Tros rudd y blodyn euraidd 
Disgynna'r dagrau'n lli; 
Ond rhewodd angau ffynnon 
Fy nagrau heilltion i. 
R Silyn Roberts)